Stary Olsa
Stary Olsa (blrs. Стары Ольса) – Baltarusijos viduramžių muzikos grupė. Įkurta 1999 m. Minske ir atlieka daugiausia karinio pobūdžio dainas apie LDK laikus. Grupę 1999 m. įkūrė Dmitrijus Sasnovskis. Jos pavadinimas 'Senoji Olsa' kilęs nuo Olsos upės, tekančios per Kličavo miestą. „Stary Olsa“ siekia rekonstruoti LDK laikų muziką, tam pasitelkdama įvairius senuosius muzikos instrumentus (dūdmaišiai, guslės, ratukinė lyra, šalmėjus, daudytė, mandolina ir kt.), baltarusių liaudies balades, karines dainas, dvaro muziką. Taip pat atlieka Europos šalių viduramžių ir renesansinę muziką, etniniu stiliumi įgroja žymias roko balades. Per pasirodymus vilki būdingus XIV–XVII a. LDK rūbus. Yra įrašę dainą, šlovinančią litvinų valdovą Vytautą. „Stary Olsa“ dalyvauja įvairiuose muzikos festivaliuose, viduramžių rekonstrukcijų šventėse, riterių turnyruose. 2003 m. prie grupės įkurtas šokių kolektyvas „Javorina“.